Robertus, Dei gratia lingonensis episcopus, uniuersis presentes litteras inspecturis salutem in domino. Noueritis quod cum abbates Sancti Stephani diuionensis quasdam parrochiales ecclesias extra Diuionem ad suum monasterium pertinentes per canonicos suos consueuerint facere deseruiri, et ex concessione tam pontificum romanorum quam predecessorum nostrorum episcorum lingonensium potestatem haberent canonicos suos ibi instituendi et destituendi tandem de omnium consensu nostro et P..., abbatis et conuentus Sancti Stephani diuionensis; ita extitit ordinatum quod deinceps in perpetuum canonicos quos abbates Sancti Stephani qui pro tempore fuerint ad dictas curarum ecclesias eligendo duxerint episcopo lingonensi, qui pro tempore fuerint, presentabunt incurandos ab ipso vel mandato eius; salua cum eisdem abbatibus destituendi taliter institutos potestate, quocienscumque placuerit eisdem et alios presentandi. In quorum omnium testimonium et munimine perpetuum sigillum nostrum una cum sigillis abbatis et conuentus predictorum, presentibus litteris apponi fecimus et ad maioris roboris firmitatem eorum appensione roborari. Actum anno domini M°. CC°. tricesimo sexto mense Aprilis.